68 



først røde, senere blaaviolette, og da næsten alle Sviklerne har 

 udsprungne Blomster paa samme Tid (Juni — Juli), bliver Slange- 

 hoved en af vore smukkeste og stadseligste Planter paa tørre Mar- 

 ker og Bakker og langs Veje; den følger Kulturen og forekommer 

 hyppigt i Danmark og den sydlige Del af Norge. 



Kronen er tragtformet og den bageste (øvre) Side er mere 

 udviklet end den forreste (Fig. 3 — 5), medens det omvendte er Til- 

 fældet med Støvdragerne, hvoraf den bageste er mindre end de 

 andre (Fig. 5); iøvrigt er de ejendommelige ved at rage langt ud 

 af Kronen, medens de hos de øvrige Slægter af Rubladede er kortere 

 end denne; Griflen er lang og kløvet i Spidsen, hvorved den faar 

 Lighed med en Slangetunge (deraf det danske Navn). 



Tav. 87. Fig. 1. Øvre Del af Stænglen. Fig. 2. Rosetblad. Fig. 3. 

 Nys udsprungen Blomst, hvor Griflen endnu ikke er vokset ud (Hanstadie) (Vi). 

 Fig. 4. Blomst i Hunstadie (Vi). Fig. 5. Kronen aabnet fortil og udbredt (Vi). 

 Fig. 6. Bæger med Frugtknude, Honningring og Griffel (Vi). Fig. 7. Bæger 

 med modne Delfrugter og visnet Griffel (Vi). 



LÆBEBLOMSTREDE, LABIATÆ. 



88. Ager- Mynte, Mentha arvensis L. 

 N. Aker-mynte. 



Ager-Mynte hører til en meget vel afgrænset og naturlig Fa- 

 milie, Læbeblomstrede, som ogsaa omfatter de efterfølgende 

 Planter til Nr. 104. De udmærker sig alle ved at have firkantet 

 Stængel og modsatte Blade; endvidere sidder Blomsterne i Kvaste 

 i Bladhjørnerne, men da de er kortstilkede, talrige og tæt 

 samlede, dannes der oftest en hel Krans omkring Stænglen ved 

 hvert Led (f. Eks. Nr. 88, 89, 94, 95, 99 og 103) ; hos andre sam- 

 les Kvastene i Toppen af Skuddet (og samtidig bliver Støtteblade- 

 nes Udvikling tilbagetrængt), f. Eks. Nr. 90, 91, 92, 96, 97 og 

 101. — Kronen hos Læbeblomstrede er altid ensymmetrisk og 

 oftest læbedannet, idet de to bageste Kronblade (Overlæben) 

 vokser sammen til ét og ofte bliver hvælvede, saaledes at de vir- 

 ker som et Tag over Blomsten, medens de øvrige 3 Kronblade 

 danner Underlæben, hvis midterste Flig er den største og mest 

 udviklede, og som tjener som „Landingsplads" for de Blomsterne 

 besøgende Insekter. Ogsaa Bægret bliver ofte læbedannet, men i 

 saa Tilfælde er Overlæben dannet af 3 og Underlæben af 2 Blade 

 Støvdragerne er 4, hvoraf de to er længere end de andre to („to- 

 mægtige"). Frugten er ligesom hos Rubladede en firdelelig 

 Spaltefrugt med nødagtige Delfrugter. 



